open-index/open-wikipedia-markdown huggingface dataset:
Γιουτζίν Φλάκυ

Ο υποναύαρχος **Γιουτζίν Μπένετ Φλάκυ** (αγγλ.: *Eugene Bennett Fluckey*, 5 Οκτωβρίου 1913 – 8 Ιουνίου 2007), γνωστός με τα προσωνύμια *Lucky Fluckey* και *Galloping Ghost*, ήταν διάσημος κυβερνήτης υποβρυχίων του Αμερικανικού Ναυτικού στον Ειρηνικό Ωκεανό κατά την περίοδο του Β' ΠΠ. Για τη δράση του έλαβε την ύψιστη διάκριση, το Μετάλλιο της Τιμής.

## Βιογραφία
Ο Γιουτζίν Φλάκυ γεννήθηκε στην Ουάσιγκτον το 1913. Αποφοίτησε από τη Ναυτική Ακαδημία του Ναυτικού των Ηνωμένων Πολιτειών το 1935 και υπηρέτησε αρχικά σε διάφορες φρεγάτες. Τον Νοέμβριο του 1943 ολοκλήρωσε την εκπαίδευση αξιωματικού υποβρυχίων στο Νέο Λονδίνο και μετατέθηκε στο στόλο υποβρυχίων του Ειρηνικού.

Στις 27 Απριλίου 1944 ανέλαβε κυβερνήτης του υποβρυχίου *[[USS Barb]] (SS-220)* και συμμετείχε σε νυκτερινές επιδρομές κατά των πλοίων του Ιαπωνικού Αυτοκρατορικού Ναυτικού εγγράφοντας στο ενεργητικό του την καταβύθιση 17 πλοίων, μεταξύ των οποίων συμπεριλαμβάνονται ένα αεροπλανοφόρο, ένα καταδρομικό και μια φρεγάτα. Πέρασε έτσι στην ιστορία ως ο κυβερνήτης υποβρυχίων του Αμερικανικού Ναυτικού, ο οποίος πέτυχε το μεγαλύτερο εκτόπισμα βυθισθέντων πλοίων από οποιονδήποτε άλλον κατά τη διάρκεια του Β' ΠΠ. Σε ένα από τα πλέον περίεργα συμβάντα του πολέμου, ο Φλάκυ έστειλε μια ομάδα του πληρώματος του υποβρυχίου του στην ιαπωνική ακτή με σκοπό την τοποθέτηση εκρηκτικών σε παράκτια σιδηροδρομική γραμμή, με αποτέλεσμα τον εκτροχιασμό τραίνου 16 βαγονιών. Η συγκεκριμένη υπήρξε η μοναδική μεμονωμένη πολεμική επιχείρηση κατά του ιαπωνικού εδάφους από το σύνολο των Αμερικανικών Ενόπλων Δυνάμεων κατά τη διάρκεια του Β' ΠΠ. 

Ο Φλάκυ έλαβε το Σταυρό του Ναυτικού τέσσερις φορές για τη δράση κατά την όγδοη, ένατη, δέκατη και δωδέκατη πολεμική περιπολία του. Ενώ για την ενδέκατη, όπου κατόρθωσε να βυθίσει έξι μεταγωγικά πλοία (ευρισκόμενα σε ασφαλή, αβαθή ύδατα και προστατευμένα από πολεμικά πλοία και ναρκοπέδια) έλαβε το Μετάλλιο της Τιμής. Συν τοις άλλοις, υπό τη διοίκηση του Φλάκυ το υποβρύχιο Barb κατέγραψε παγκόσμιο ρεκόρ για υποβρύχιο, όταν ανέπτυξε ταχύτητα 44 km/h χρησιμοποιώντας το 150% της ισχύος του.

Ο Φλάκυ αποστρατεύθηκε το 1972 με το βαθμό του υποναυάρχου. Στο βιβλίο του, *[[Thunder Below!]]*, το οποίο κυκλοφόρησε το 1992, εκθείασε τα κατορθώματα του αγαπημένου του υποβρυχίου.

## Παραπομπές


## Εξωτερικοί σύνδεσμοι
*
*Ο Φλάκυ στο "find a grave"

Κατηγορία:Αμερικανοί στρατιωτικοί
Κατηγορία:Αμερικανοί του Β΄ Παγκοσμίου Πολέμου
651 Αντίκλεια

Η **Αντίκλεια (Antikleia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,01. Ανακαλύφθηκε το 1907 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από το όνομα της μητέρας του Οδυσσέα στην *[[Οδύσσεια]]*.

## Φυσικά χαρακτηριστικά
Η μέση διάμετρος της Αντίκλειας εκτιμάται σε 33,04 ± 2.2 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,160 ± 0,024. Η Αντίκλεια περιστρέφεται γύρω από τον εαυτό της μία φορά κάθε 20 ώρες και 17 λεπτά, μία αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αντικλεια
652 Ιωβηλαία

Η **Ιωβηλαία (Jubilatrix)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,015. Ανακαλύφθηκε το 1907 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και ονομάσθηκε έτσι προς τιμή του ιωβηλαίου των 60 ετών στον θρόνο του Αυτοκράτορα Φραγκίσκου Ιωσήφ της Αυστρίας, κατά το επόμενο έτος από το οποίο έγινε η ανακάλυψη αυτού του αστεροειδούς.

## Φυσικά χαρακτηριστικά
Η μέση διάμετρος της Ιωβηλαίας εκτιμάται σε 16,87 χιλιόμετρα. Ο φασματικός της τύπος είναι άγνωστος, ενώ το άλβεδό της είναι 0,171. Η Ιωβηλαία περιστρέφεται γύρω από τον εαυτό της μία φορά κάθε 2 ώρες και 40 λεπτά, μία αρκετά γρήγορη περιστροφή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ιωβηλαια
653 Βερενίκη

Η **Βερενίκη (Berenike)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,18. Ανακαλύφθηκε το 1907 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης, και πήρε το όνομά της από τη Βερενίκη Β' της Αιγύπτου, από την οποία ονομάσθηκε και ο αστερισμός Κόμη Βερενίκης.

## Φυσικά χαρακτηριστικά
Η μέση διάμετρος της Βερενίκης εκτιμάται σε 39,22 ± 2,4 χιλιόμετρα (από δεδομένα του IRAS). Ο φασματικός τύπος της είναι **S** (λιθώδης), ενώ το άλβεδό της είναι 0,2444 ± 0,034 (από δεδομένα του IRAS). Η Βερενίκη περιστρέφεται γύρω από τον εαυτό της μία φορά κάθε 12 ώρες και 29 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Βερενικη
654 Ζελίντα

Η **Ζελίντα (Zelinda)** είναι ένας πολύ μεγάλος αστεροειδής στο εσωτερικό τμήμα της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,52. Ανακαλύφθηκε το 1907 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από το όνομα της κόρης του Ιταλού μαθηματικού και πολιτικού Ουλίσε Ντίνι (Ulisse Dini).

## Φυσικά χαρακτηριστικά
Η μέση διάμετρος της Ζελίντας εκτιμάται σε 127,40 χιλιόμετρα. Ο φασματικός τύπος της είναι *'Ch* (είδος ανθρακούχου), ενώ το άλβεδό της είναι 0,0425. Η Ζελίντα περιστρέφεται γύρω από τον εαυτό της μία φορά κάθε 31 ώρες και 54 λεπτά, μία πολύ αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ζελιντα
655 Βρισηίς

Η **Βρισηίς (Briseïs)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,952. Ανακαλύφθηκε το 1907 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης, και πήρε το όνομά της από την ομηρική Βρισηίδα, η αρπαγή της οποίας ήταν το αίτιο για τη «μήνιν» του Αχιλλέως, που είναι το θέμα της *[[Ιλιάδα]]ς*.

## Φυσικά χαρακτηριστικά
Η μέση διάμετρος της Βρισηίδος εκτιμάται σε 30,79 χιλιόμετρα. Το άλβεδό της είναι 0,2693.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Βρισηις
Δομή Κρίπκε

Η **δομή Κρίπκε** (Αγγλικά: *Kripke structure*) είναι ένας τύπος μη-ντετερμινιστικής μηχανής πεπερασμένων καταστάσεων που προτάθηκε από τον Σάουλ Κρίπκε το 1963 και χρησιμοποιείται στον έλεγχο μοντέλων για να αναπαριστά τη συμπεριφορά ενός συστήματος. Αποτελείται από ένα γράφο, οι κόμβοι του οποίου αναπαριστούν τις προσβάσιμες καταστάσεις του συστήματος και οι ακμές του τις μεταβάσεις μεταξύ καταστάσεων. Μια συνάρτηση απόδοσης ετικετών (labeling function) αντιστοιχεί σε κάθε κόμβο ένα σύνολο από ιδιότητες που ισχύουν σε μια συγκεκριμένη κατάσταση. Οι χρονικές λογικές συνήθως ερμηνεύονται με δομές Κρίπκε.

## Τυπικός ορισμός
Έστω ότι το AP είναι ένα σύνολο *ατομικών προτάσεων*, δηλ. εκφράσεις αληθείας με μεταβλητές, σταθερές και κατηγορηματικά σύμβολα.

thumb|300px|right|Μια δομή Κρίπκε από τρεις καταστάσεις και τις μεταξύ τους μεταβάσεις.

Μια δομή Κρίπκε είναι μια τετράδα M = (S,\; I,\; R,\; L) που αποτελείται από:
* ένα πεπερασμένο σύνολο καταστάσεων S\;
* ένα σύνολο από αρχικές καταστάσεις I \subseteq S
* μια σχέση μετάβασης R \subseteq S \! \times \! S \; όπου \; \forall s \! \in \! S, \; \exist s^' \!\! \in \! S τέτοιο ώστε  (s,s^') \in R
* μια συνάρτηση απόδοσης ετικετών (ή *ερμηνείας*) L: S \rightarrow 2^{AP}

Επειδή η *R* είναι αριστερά-πλήρης (left-total), είναι πάντα πιθανό να κατασκευαστεί ένα άπειρο μονοπάτι μέσω της δομής Κρίπκε. Κατά αυτόν τον τρόπο μια κατάσταση αδιεξόδου (deadlock) έχει μια εξερχόμενη ακμή πίσω στον εαυτό της.

Η συνάρτηση απόδοσης ετικετών *L* ορίζει για κάθε κατάσταση *s* &isin; *S* το σύνολο *L*(*s*) όλων των ατομικών προτάσεων που ισχύουν στο *s*. Σε μια δομή Κρίπκε, η συνάρτηση μετάβασης πρέπει να είναι πλήρης, δηλ. κάθε κατάσταση πρέπει να έχει μια μετάβαση από τον εαυτό της προς μια άλλη κατάσταση.

## Δείτε επίσης
* Χρονική λογική
* Έλεγχος μοντέλων

## Παραπομπές


Κατηγορία:Λογική για Υπολογιστές
Κατηγορία:Τυπικές μέθοδοι
Χρυσή Πέλλας

Η **Χρυσή** είναι χωριό και δημοτική κοινότητα που υπάγεται διοικητικά στον Νομό Πέλλας και συγκεκριμένα στον Δήμο Αλμωπίας. Σύμφωνα με την απογραφή του 2021 αριθμεί 256 κατοίκους, κύρια ασχολία των οποίων είναι η γεωργία και η κτηνοτροφία. Ανατολικά του χωριού είναι χτισμένο κάστρο από την εποχή του Βασιλείου του Βουλγαροκτόνου, γνωστό και ως κάστρο των *[[Μογλενά (ιστορική περιοχή)|Μογλενών]]* (από τη σλάβικη λέξη μίγκλα = μούχλα, ομίχλη).

Το χωριό αυτό είναι η πατρίδα της νεομάρτυρος Αγίας Χρυσής, που εορτάζεται στις 13 Οκτωβρίου εκάστου έτους και από την οποία προφανώς πήρε το όνομά του. Προηγουμένως ονομαζόταν Σλάτενα (Ζλάτινα).

## Γεωγραφικά στοιχεία
Το χωριό βρίσκεται νοτιοανατολικά της Αριδαίας, στο σταυροδρόμι Εδέσσης-Αριδαίας-Φούστανης. Το χωριό έχει υψόμετρο 120 μέτρα. Το χωριό βρίσκεται 5 χιλιόμετρα νότια του Εξαπλατάνου, στην κοιλάδα Αλμωπίας.

## Ιστορικά στοιχεία
### Αρχαιότητα και Μεσαίωνας
Ο οικισμός είναι τα ερείπια ενός μεσαιωνικού κάστρου, το οποίο καταστράφηκε από τις δυνάμεις του Βασιλείου Β΄ κατά το 1015. Το φρούριο ανακηρύχθηκε αρχαιολογικός χώρος το 1980. Νότια του χωριού υπάρχουν υπολείμματα αρχαίου οικισμού που συνδέονται με μία αρχαία πόλη.

### Οθωμανική Αυτοκρατορία
Τον 18ο αιώνα γεννήθηκε και έζησε η Αγία Χρυσή η Νεομάρτυς όπου και δολοφονήθηκε από τις οθωμανικές δυνάμεις το 1795.

Σύμφωνα με τις στατιστικές Vasil Kanchov («Μακεδονία. Εθνογραφία και στατιστικά στοιχεία») το 1900 ζούσαν στο χωριό 950 Βούλγαροι μουσουλμάνοι.

### Στην Ελλάδα

Κατά τη διάρκεια του Α΄ Βαλκανικού Πολέμου το 1912 το χωριό καταλήφθηκε από τα ελληνικά στρατεύματα και παρέμεινε στην Ελλάδα και μετά τους Βαλκανικούς Πολέμους. Κατά την ανταλλαγή πληθυσμών το 1923 ο μουσουλμανικός πληθυσμός μετανάστευσε στην Τουρκία και τη θέση του αναπλήρωσαν Έλληνες της Ανατολίας και του Πόντου. Το 1926 το χωριό μετονομάστηκε σε Χρυσή. Σύμφωνα με την απογραφή του 1928 το χωριό είχε 664 κατοίκους.

## Ασχολίες
Το έδαφος είναι πολύ γόνιμο και μερικώς αρδευόμενο. Ο πληθυσμός παράγει σιτηρά, καπνό, φρούτα και άλλα γεωργικά προϊόντα. Επίσης, η κτηνοτροφία είναι μερικώς ανεπτυγμένη.

## Αυτοδιοίκηση

Το 1930, το χωριό αναγνωρίστηκε ως κοινότητα που κάλυπτε έκταση 15 τ.χλμ. Το 1999 η κοινότητα συγχωνεύθηκε στο νεοσύστατο Δήμο Εξαπλάτανου και αποτέλεσε Δημοτικό Διαμέρισμα του δήμου. Από το 2011 το χωριό αποτελεί Δημοτική Κοινότητα του Δήμου Αλμωπίας.

## Δημογραφία
*1920:641.
*1928:664.
*1940:825.
*1951:813.
*1961:834.
*1971:613.
*1981:450.
*1991:461.
*2001:395.
*2011:281.
*2021:256.

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Αλμωπίας
Κωνσταντίνος Αλαβάνος

Ο **Κωνσταντίνος Αλαβάνος** (1872 - 1958) ήταν Έλληνας πολιτικός.

Γεννήθηκε στην Τήνο και ήταν γιος του Νικόλαου Αλαβάνου. Αδέλφια του ήταν οι Αλέξανδρος Αλαβάνος, εκδότης εφημερίδας και πρόεδρος του Πανελλήνιου Ιερού Ιδρύματος Ευαγγελίστριας Τήνου και Ζαννάκης Αλαβάνος, δήμαρχος Τήνου. Εξελέγη βουλευτής Τήνου με το κόμμα των Φιλελευθέρων το 1915 και από τότε επανεκλεγόταν συνεχώς βουλευτής Τήνου (αργότερα Κυκλάδων) μέχρι το 1936, οπότε και η Βουλή καταργήθηκε από το Καθεστώς της 4ης Αυγούστου. Επίσης είχε διατελέσει αντιπρόεδρος της Βουλής των Ελλήνων.

Ήταν παντρεμένος και γιος του ήταν ο Νικόλαος Αλαβάνος. Εγγόνια του του είναι ο Αλέκος Αλαβάνος και ο Κωνσταντίνος Ν. Αλαβάνος.

## Πηγές


Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Τήνου
Πιερ Κονσταντέν

Ο *ιππότης* **Πιερ Κωνσταντέν** ήταν Γάλλος αξιωματικός και στρατιωτικός συγγραφέας. Γεννήθηκε στο Μπωμόν-ντυ-Περιγκόρ το 1786 και απεβίωσε στη Μπεζανσόν το 1844. Υπηρέτησε στη Μεγάλη Στρατιά. Το έργο του *Itineraires* ("Οδοιπορικά"), που δημοσιεύθηκε το 1925, αποτελεί σημαντική συμβολή στην ιστορία της ναπολεόντειας εποχής.

Κατηγορία:Γάλλοι στρατιωτικοί
Κατηγορία:Γάλλοι συγγραφείς
Pan-STARRS

thumb|Τα τηλεσκόπια του Pan-STARRS
Το **Pan-STARRS** (ακρώνυμο του **Panoramic Survey Telescope And Rapid Response System**) είναι ένα οργανωμένο σύνολο από τηλεσκόπια, φωτογραφικές μηχανές και εγκαταστάσεις πληροφορικής που έρευνα τον ουρανό σε συνεχή βάση, συμπεριλαμβάνοντας στις μετρήσεις του αστρομετρικά και φωτομετρικά στοιχεία για διαπιστωμένα αντικείμενα του Διαστήματος. Με τον εντοπισμό των πιθανών διαφορών από προηγούμενες παρατηρήσεις στις ίδιες περιοχές του ουρανού, προσπαθεί να ανακαλύψει νέους αστεροειδείς, κομήτες, αστέρια και άλλα ουράνια αντικείμενα. Πρωταρχική αποστολή του είναι να ανιχνεύσει γεωπλήσια αντικείμενα που απειλούν τον πλανήτη. Αναμένεται να δημιουργηθεί μια βάση δεδομένων με όλα τα αντικείμενα ορατά από τη Χαβάη (τα τρία τέταρτα του συνόλου του ουρανού) με φαινόμενο μέγεθος μέχρι 24.

Το πρώτο τηλεσκόπιο του Pan-SΤΑRRS, που ονομάζεται PS1, βρίσκεται στην κορυφή του Χαλεακάλα στο Μάουι της Χαβάης και ξεκίνησε την online λειτουργία του στις 6 Δεκεμβρίου του 2008, υπό την διεύθυνση του Πανεπιστημίου της Χαβάης. Από τις 13 Μαΐου του 2010 ξεκίνησε την συνεχόμενη λειτουργία του, ενώ η μελλοντική αποστολή PS1 Science Mission βρίσκεται σε εξέλιξη, με ενέργειες που χρηματοδοτούνται από το The PS1 Science Consortium (ή PS1SC), μια κοινοπραξία που συμπεριλαμβάνει την Max-Planck στη Γερμανία, το εθνικό κεντρικό Πανεπιστήμιο στην Ταϊβάν, τα πανεπιστήμια του Εδιμβούργου, Durham και το Queen's Belfast University στο Ηνωμένο Βασίλειο, και τα πανεπιστήμια Johns Hopkins και Harvard στις ΗΠΑ, καθώς και το δίκτυο Las Cumbres Observatory Global Telescope.

Το Pan-STARRS είναι μια συνεργασία μεταξύ του Ινστιτούτου Αστρονομίας του Πανεπιστημίου της Χαβάης, του MIT Lincoln Laboratory,  του Maui High Performance Computing Center και της Science Applications International Corporation. Η κατασκευή των Τηλεσκοπίων χρηματοδοτείται από την Πολεμική Αεροπορία των Ηνωμένων Πολιτειών. Μετά την ολοκλήρωση του PS1, εστιάζονται στην κατασκευή του PS2 και στη συνέχεια την κατασκευή μιας πλήρης σειράς τεσσάρων τηλεσκοπίων, που συχνά ονομάζεται PS4, που υπολογίζεται πως θα έχει ένα συνολικό κόστος 100 εκατομμύρια δολάρια ΗΠΑ.

Στις ανακαλύψεις που πραγματοποιήθηκαν από αυτό συμπεριλαμβάνονται η σουπερνόβα *SN 2008id*, το γεωπλήσιο αντικείμενο *2010 ST<sub>3</sub>*, το πρώτο γεωπλήσιο αντικείμενο που ανακαλύφθηκε από το Pan-SΤΑRRS και που οι μετρήσεις έδειξαν ότι επρόκειτο να περάσει δίπλα από την Γη (σε απόσταση 4 εκατ. μιλίων) τον Οκτώβριο του 2010, ενώ υπάρχει μια πολύ μικρή πιθανότητα σύγκρουσης με την Γη το 2098 και ο αστεροειδής 2013 ND<sub>15</sub>, ο πρώτος γνωστός τρωικός αστεροειδής της Αφροδίτης και το πρώτο διαστρικό αντικείμενο, το 1I/Οουμουαμούα.

## Παραπομπές


## Εξωτερικοί σύνδεσμοι
* Pan-STARRS web site
* PS1 Science Consortium web site
* PROJECT PAN-STARRS AND THE OUTER SOLAR SYSTEM
* New telescope will hunt dangerous asteroids
* World's biggest digital camera to join asteroid search

Κατηγορία:Αστρονομικά όργανα
Κατηγορία:Τηλεσκόπια
Κατηγορία:Χαβάη
Χρονική λογική και επαλήθευση πεπερασμένων καταστάσεων

Στην επαλήθευση πεπερασμένων καταστάσεων, οι ελεγκτές μοντέλων εξετάζουν για μηχανές πεπερασμένων καταστάσεων, που απεικονίζουν ταυτόχρονα συστήματα λογισμικού, για σφάλματα στη σχεδίασή τους. Τα σφάλμα ορίζονται σαν παραβάσεις των απαιτήσεων που έχουν εκφραστεί σαν ιδιότητες του συστήματος. Αν μια μηχανή πεπερασμένων καταστάσεων δεν ικανοποιεί κάποια ιδιότητα, ο ελεγκτής μοντέλων ίσως να είναι σε θέση να παράγει ένα αντιπαράδειγμα &ndash; μη εκτέλεση του συστήματος που δείχνει πώς συμβαίνει το σφάλμα.

Οι προδιαγραφές ιδιοτήτων συχνά γράφονται σαν εκφράσεις γραμμικής χρονικής λογικής (Linear Temporal Logic, LTL). Όταν μια απαίτηση εκφράζεται σαν πρόταση LTL, ένας ελεγκτής μοντέλων μπορεί αυτόματα να επαληθεύσει αυτήν την ιδιότητα σε σχέση με το μοντέλο.

Παράδειγμα μιας τέτοιας απαίτησης για ένα σύστημα:  
*Από τη στιγμή που ένας ανελκυστήρας καλείται από έναν όροφο μέχρι τη στιγμή που ανοίγει τις πόρτες του σε αυτόν τον όροφο, μπορεί να φτάσει σε αυτόν τον όροφο το πολύ δύο φορές*. Οι συγγραφείς του "Patterns in Property Specification for Finite-State Verification" μεταφράζουν αυτήν την απαίτηση στην ακόλουθη πρόταση LTL:

## Δείτε επίσης
*Μηχανή πεπερασμένων καταστάσεων
*Τυπικές μέθοδοι
*Τυπική επαλήθευση
*Δομή Κρίπκε
*Γραμμική χρονική λογική
*Έλεγχος μοντέλων
*Χρονική λογική

## Παραπομπές


## Αναφορές
# Z. Manna and Amir Pnueli, *The Temporal Logic of Reactive and Concurrent Systems: Specification*, Springer-Verlag, New York, 1991.
# Amir Pnueli, The Temporal Logic of Programs. In *Proceedings of the 18th IEEE Symposium on Foundations of Computer Science (FOCS 1977)*, pages 46&ndash;57, 1977.

Κατηγορία:Τυπικές μέθοδοι
Κατηγορία:Χρονική λογική
Αυστραλοπιθηκίνες

Ο όρος **αυστραλοπιθηκίνες** (australopithecines) αναφέρεται γενικά σε όλα τα είδη των γενών *[[Αυστραλοπίθηκος]]* (Australopithecus) και *[[Παράνθρωπος]]* (Paranthropus). Αυτά τα είδη έζησαν τα τελευταία 5 εκατομμύρια χρόνια, ήταν δίποδα, με οδοντικά όμοιους σχηματισμούς με αυτούς των ανθρώπων, αλλά ο εγκέφαλος τους ήταν κατά πολύ μικρότερος των σύγχρονων πιθήκων, και υστερούσε στα εγκεφαλικά χαρακτηριστικά του γένους Homo. 

Ταξινομικά υπάγονται στα Ανθρώπινα, υποφύλο του φύλου των Ανθρωπίνων. Εμφανίστηκαν κατά την Πλειόκαινο εποχή. 

Διαχωρίζονται σε δύο γένη:
* *[[Αυστραλοπίθηκος]]* (Australopithecus), που εμφανίστηκε 4 εκατομμύρια χρόνια πριν.
* *[[Παράνθρωπος]]* (Paranthropus), που εμφανίστηκε 2,7 εκατομμύρια χρόνια πριν.

Όταν χρησιμοποιείται μόνος, ο όρος αναφέρεται και στα δύο γένη ταυτοχρόνως. Ο *Αυστραλοπίθηκος* συχνά αποκαλείται ως «λεπτοφυής αυστραλοπιθηκίνος» (gracile (slender) australopithecines), ενώ ο *Παράνθρωπος* αποκαλείται και «Αυστραλοπίθηκος ο εύρωστος» (Australopithecus robustus).

Πιθανός πρόγονος των Αυστραλοπιθηκίνων είναι το γένος *[[Αρδιπίθηκος]]* (Ardipithecus), που έζησε 4,4 εκατομμύρια χρόνια πριν. Το γένος *[[Homo]]*, εμφανίστηκε 2,4 εκατομμύρια χρόνια πριν με πρώτο μέλος τον *[[Homo habilis]]*, ο οποίος φαίνεται να είναι άμεσος απόγονος των απογόνων των αυστραλοπιθηκίνων, κυρίως του *[[Kenyanthropus platyops]]*, ο οποίος εξελίχτηκε από τους Αυστραλοπίθηκους 3,5 εκατομμύρια χρόνια πριν. Ο Homo sapiens sapiens (σύγχρονος άνθρωπος και μόνο επιζών μέλος του γένους Homo), κατάγεται από τον Homo habilis και κατά συνέπεια από τον Αυστραλοπίθηκο και τις Αυστραλοπιθηκίνες.

## Παραπομπές

## Εξωτερικοί σύνδεσμοι
*Informative lecture on ''Australopithecines''

Κατηγορία:Ανθρωπίδες
Κατηγορία:Ανθρώπινη εξέλιξη
Πρωτάθλημα ποδοσφαίρου Τσεχοσλοβακίας

Το **πρωτάθλημα ποδοσφαίρου Τσεχοσλοβακίας** διεξαγόταν από το 1925 έως το 1993 οπότε και ακολούθησε η διάλυση της Τσεχοσλοβακίας. Από την επόμενη χρονιά διεξάγονταν ξεχωριστά πλέον τα πρωταθλήματα της Τσεχίας και της Σλοβακίας. Στο πρωτάθλημα κυριάρχησαν οι ομάδες τις Πράγας με τρεις από αυτές να μοιράζονται τους περισσότερους τίτλους, η Σπάρτα Πράγας με 21 τίτλους (2 ως πρωταθλήτρια Βοημίας-Μοραβίας), η Σλάβια Πράγας με 13 (4 ως πρωταθλήτρια Βοημίας-Μοραβίας) και η Ντούκλα Πράγας με 11.

Τα πρωταθλήματα διεξάγονταν ανελλιπώς από το 1925 με εξαίρεση την περίοδο 1938-1944. Την περίοδο αυτή το τμήμα της Βοημίας και Μοραβίας (σημερινή Τσεχία) μετατράπηκε σε προτεκτοράτο της Ναζιστικής Γερμανίας και στο διάστημα αυτό διοργανωνόταν πρωτάθλημα Βοημίας - Μοραβίας.

## Τίτλοι
### περίοδος 1925-1938

### Περίοδος 1938-1944 (πρωτάθλημα Βοημίας - Μοραβίας)

### Περίοδος 1945-1993

## Τίτλοι ανά ομάδα

## Εξωτερικοί σύνδεσμοι

* πίνακας πρωταθλημάτων στο RSSSF

Κατηγορία:Ποδοσφαιρικές διοργανώσεις Τσεχοσλοβακίας
Κατηγορία:Ανώτατα εθνικά ποδοσφαιρικά πρωταθλήματα
Μ λογισμός

Ο **μ-λογισμός** (ή **τροπικός μ λογισμός**) είναι μια επέκταση της προτασιακής τροπικής λογικής με έναν τελεστή μ ελάχιστου σταθερού σημείου (fixpoint). Χρησιμοποιείται για να περιγράψει τις ιδιότητες των συστημάτων μεταβάσεων με ετικέτες και να τις επαληθεύσει.

Ο (προτασιακός) μ-λογισμός εφευρέθηκε από τον Ντέινα Σκοτ και τον Τζάκο ντε Μπέκερ, και στη συνέχεια αναπτύχθηκε από τον Ντέξτερ Κόζεν για να φτάσει στην έκδοση που χρησιμοποιείται σήμερα.

Πολλές χρονικές λογικές μπορούν να κωδικοποιηθούν στο μ-λογισμό, όπως η LTL, η CTL και η CTL*.

## Παραπομπές


## Αναφορές
*
*
*
*
*
* Videolectures.net - ANU Logic Summer School '09

Κατηγορία:Τυπικές μέθοδοι
Φίλιπ Γκλας

Ο **Φίλιπ Γκλας** (γενν. Βαλτιμόρη, 31 Ιανουαρίου 1937) είναι Αμερικανός μουσικός και συνθέτης. Θεωρείται ένας από τους μεγαλύτερους και γνωστότερους συνθέτες του 20ού αιώνα, καθώς επίσης και ως ο ιδρυτής του κινήματος του μινιμαλισμού στη μουσική, με μεγάλη επίδραση στο χώρο του. Ο ίδιος θεωρεί τον εαυτό του κλασικιστή, πράγμα που αποδίδει στις κλασικές σπουδές του στη μουσική.

## Πρώτα χρόνια
Ο Γκλας πρωτοήρθε σε επαφή με τη μουσική στο μαγαζί του πατέρα του. Ο Μπεν Γκλας, ο πατέρας του Φίλιπ Γκλας, ήταν ιδιοκτήτης ενός μικρού καταστήματος με την επωνυμία General Radio, στο οποίο πωλούσε μουσικούς δίσκους και επισκεύαζε ραδιόφωνα. Κάθε φορά που κάποιος δίσκος δεν πήγαινε καλά από πλευράς πωλήσεων, ο Μπεν τον έπαιρνε στο σπίτι του, τον άκουγε μαζί με τα τρία παιδιά του και προσπαθούσε να καταλάβει ποιοι ήταν οι λόγοι για τους οποίους συνέβαινε αυτό.  Επηρεασμένος από ένα οικογενειακό περιβάλλον στο οποίο το μουσικό στοιχείο είχε έντονο ρόλο, ο Γκλας ξεκίνησε να κάνει μαθήματα μουσικής από μικρός. Σε ηλικία 6 ετών έμαθε να παίζει βιολί, και σε ηλικία 8 χρονών ξεκίνησε μαθήματα για φλάουτο.

Αφού παρακολούθησε μαθήματα στο Ινστιτούτο Πίμποντι της Βαλτιμόρης, ο Γκλας γράφτηκε στο Πανεπιστήμιο του Σικάγου σε ηλικία 15 ετών, από όπου και αποφοίτησε με πτυχίο στα μαθηματικά και τη φιλοσοφία. Μετά την αποφοίτησή του σε ηλικία 19 ετών, ήταν αποφασισμένος να γίνει συνθέτης. Για το λόγο αυτό μετακόμισε στη Νέα Υόρκη, όπου και γράφτηκε στη Σχολή Καλών Τεχνών Τζούλιαρντ.

Μαθήτευσε πλάι στη Νάντια Μπουλανζέ, στον Γουίλιαμ Μπέργκσμα, και τον Νταριούς Μιλό. 

## Λίστα μουσικών έργων

* List of compositions by Philip Glass https://en.wikipedia.org/wiki/List_of_compositions_by_Philip_Glass

## Παραπομπές


## Εξωτερικοί σύνδεσμοι

* 
* 
* 

Κατηγορία:Μινιμαλιστές συνθέτες
Κατηγορία:Κλασικοί συνθέτες του 20ού αιώνα
Κατηγορία:Αμερικανοί συνθέτες κλασικής μουσικής
Κατηγορία:Αμερικανοί συνθέτες μουσικής ταινιών
Κογιανισκάτσι

Το **Κογιανισκάτσι**, γνωστό και ως ***Κογιανισκάτσι: Ζωή χωρίς ισορροπία*** (αγγλικά: *Koyaanisqatsi: Life out of Balance*), είναι μια ταινία που γυρίστηκε από το 1975 μέχρι το 1982 και σκηνοθετήθηκε από τον Αμερικάνο σκηνοθέτη Γκόντφρεϊ Ρέτζιο . Ήταν το πρώτο μέρος της τριλογίας Κάτσι, και ακολουθήθηκε από τις ταινίες Πογουακάτσι και Νακοϊκάτσι. Η μουσική της ταινίας γράφτηκε από τον Φίλιπ Γκλας, και η εικονοληψία έγινε από τον Ρον Φρικ.

Η ταινία αποτελείται κυρίως από πλάνα πόλεων και φυσικών τοπίων στις Ηνωμένες Πολιτείες της Αμερικής. Δεν υπάρχει διάλογος, αφήγηση, και ηθοποιοί. Ο τόνος του κάθε μέρους της ταινίας καθορίζεται από το συνδυασμό των εικόνων και της μουσικής.

Η ταινία υπήρξε υποψήφια για τη Χρυσή Άρκτο στο Διεθνές Φεστιβάλ Κινηματογράφου του Βερολίνου το 1983, ενώ κέρδισε τα βραβεία κοινού στα Φεστιβαλ του Σάο Πάολο και της Βαρσοβίας. Η μουσική της, παράλληλα, βραβεύτηκε από τον Κύκλο Κριτικών του Λος Άντζελες.

Το DVD της ταινίας κυκλοφόρησε στις 17 Σεπτεμβρίου του 2002.

## Παραπομπές


## Εξωτερικοί σύνδεσμοι
* 

Κατηγορία:Αμερικανικές ταινίες
Κατηγορία:Ταινίες του 1982
Κατηγορία:Αγγλόφωνες ταινίες
Κατηγορία:Ταινίες γυρισμένες στη Γιούτα
Κατηγορία:Ταινίες γυρισμένες στο Σικάγο
Νικόλαος Αλαβάνος

Ο **Νικόλαος Αλαβάνος** (1913 – 14 Ιανουαρίου 1992) ήταν Έλληνας δικηγόρος και πολιτικός.

## Βιογραφία
Καταγόταν από την Τήνο και ήταν γιος του Κωνσταντίνου Αλαβάνου. Εξελέγη βουλευτής με το Κόμμα Προοδευτικών στις εκλογές του 1961 και στη συνέχεια με την Ένωση Κέντρου το 1964.

Στις εκλογές του 1974 εξελέγη βουλευτής Κυκλάδων με την Ένωση Κέντρου-Νέες Δυνάμεις (μετέπειτα ΕΔΗΚ).

Ήταν παντρεμένος και είχε έξι παιδιά: τον Αλέκο, τον Κωνσταντίνο, τον Γιάννη, πρόεδρο του Τεχνικού Επιμελητηρίου Ελλάδος, τον Βασιλη, οπου ανέλαβε και το δικηγορικό του γραφείο, τη Λία και τη Μαριντίτα.

## Παραπομπές


Κατηγορία:Βουλευτές εκλεγμένοι με το Κόμμα Προοδευτικών
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Κατηγορία:Βουλευτές Κυκλάδων
Παράνθρωπος

***Παράνθρωπος*** (*Paranthropus*), ονομάζεται ένα γένος ανθρωπίνων που έχει αφανιστεί. Πρόκειται για δίποδα ανθρωποειδή που διαχωρίστηκαν από την εξέλιξη των λεπτοφυών αυστραλοπιθηκίνων (*Αυστραλοπίθηκος*) και δημιούργησαν το γένος *Παράνθρωπος*. Αποκαλούνται συχνά **εύρωστοι αυστραλοπιθηκίνες** (*robust australopithecine*), και μέχρι πρότινος πιστεύεται πως άνηκαν στο ίδιο γένος με τους άλλους αυστραλοπιθηκίνες, τους Αυστραλοπίθηκους. Η ταξινόμηση των εύρωστων αυστραλοπιθηκίνων ως ξεχωριστό γένος (*Παράνθρωπος*), ή όχι, έχει διχάσει την επιστημονική κοινότητα.

## Παραπομπές


## Εξωτερικοί σύνδεσμοι
* 
* 

Κατηγορία:Ανθρωπίδες
Κατηγορία:Ανθρώπινη εξέλιξη
Κατηγορία:Προϊστορικά πρωτεύοντα
Παναγιώτης Ζαΐμης

Ο **Παναγιώτης Ζαΐμης**  (1863 - 1937) ήταν Έλληνας πολιτικός, γόνος της ιστορικής οικογένειας των Ζαΐμηδων.

Γεννήθηκε στην Αθήνα και ήταν γιος του Θρασύβουλου Ζαΐμη και της Ελίζας Μουρούζη. Πολιτεύθηκε για πρώτη φορά το 1895 εκλεγόμενος βουλευτής Καλαβρύτων. Επανεξελέγη στις εκλογές του 1899, 1906, 1911 και 1915.

Στην κυβέρνηση Κυριακούλη Μαυρομιχάλη διετέλεσε υπουργός παιδείας και εκκλησιαστικών. Ήταν παντρεμένος με την Μαρία Εμπειρίκου και είχε αποκτήσει παιδιά.
## Πηγές


## Εξωτερικοί σύνδεσμοι
*Παναγιώτης Ζαΐμης στον ''Πανδέκτη'', του Εθνικού Ιδρύματος Ερευνών

Κατηγορία:Βουλευτές Καλαβρύτων
Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως
Παναγιωτης
Κατηγορία:Οικογένεια Εμπειρίκου
Θρασύβουλος Α. Ζαΐμης

Ο **Θρασύβουλος Ζαΐμης** (1896 - 1985), γόνος της ιστορικής οικογένειας των Ζαΐμηδων, ήταν Έλληνας αξιωματικός του στρατού.

Γεννήθηκε στην Αθήνα και ήταν πρωτότοκος γιος του Ασημάκη Ζαΐμη και της Λουκίας Νέγρη. Από την πλευρά του πατέρα του καταγόταν από σπουδαία οικογένεια των Καλαβρύτων και ήταν εγγονός του Θρασύβουλου Ζαΐμη ενώ από την πλευρά της μητέρας του από τις οικογένειες Νέγρη και Υψηλάντη. Ακολούθησε στρατιωτική σταδιοδρομία και φοίτησε στη Σχολή Ευελπίδων. Έλαβε μέρος στον Α΄ Παγκόσμιο Πόλεμο και την Μικρασιατική Εκστρατεία καθώς και στον ελληνοϊταλικό πόλεμο του 1940. Ανακλήθηκε στην ενεργό δράση το 1944 και το 1951 προήχθη σε αντιστράτηγο αναλαμβάνοντας παράλληλα γενικός επιθεωρητής στρατού. Παραιτήθηκε από το στράτευμα το 1954. Διετέλεσε επίσης διευθυντής Πυροβολικού του Γενικού Επιτελείου Στρατού.

Απεβίωσε στην Αθήνα.  

## Πηγές


Κατηγορία:Οικογένεια Ζαΐμη
Κατηγορία:Έλληνες αξιωματικοί του πεζικού
Χέρμαν Γκραφ

Ο συνταγματάρχης **Χέρμαν Γκραφ** (γερμ.: *Hermann Graf*, 24 Οκτωβρίου 1912 – 4 Νοεμβρίου 1988) ήταν Γερμανός ιπτάμενος άσος της Luftwaffe κατά τη διάρκεια του Β' ΠΠ. Υπηρέτησε και στα δύο Μέτωπα πετυχαίνοντας συνολικά 212 καταρρίψεις, ενώ υπήρξε ο πρώτος πιλότος στην ιστορία που σημείωσε 200 καταρρίψεις. Έλαβε το Σταυρό των Ιπποτών με Φύλλα Δρυός, Ξίφη και Διαμάντια.

Ο Γκραφ γεννήθηκε στις 24 Οκτωβρίου στο Ένγκεν και ήταν το νεώτερο μέλος της οικογένειάς του, με δύο μεγαλύτερους αδερφούς. Από νωρίς ασχολήθηκε τις πτήσεις, αρχικά με ανεμόπτερο. Το 1939 εντάχθηκε στο δυναμικό της Lufwaffe. Η επιχειρησιακή του δράση ξεκίνησε το 1940 στη Γαλλία, όπου πραγματοποίησε 21 εξόδους χωρίς να σημειώσει κάποια επιτυχία. Τον Οκτώβριο του 1940 μετακινήθηκε στην 9η Μοίρα της JG52. Η πρώτη του κατάρριψη πραγματοποιήθηκε στις 4 Αυγούστου του 1941 και αφορούσε ένα σοβιετικό Ι-16 στο Ανατολικό Μέτωπο. Μέχρι τις 24 Ιανουαρίου 1942 είχε σημειώσει 41 καταρρίψεις και κέρδισε τον Σταυρό των Ιπποτών του Σιδηρού Σταυρού. Στις 17 του επόμενου Μάη έλαβε τα Φύλλα Δρυός, όταν πέτυχε την 104η κατάρριψη. Δύο ημέρες αργότερα προσέθεσε και τα Ξίφη στο εν λόγω παράσημο. Το φθινόπωρο του 1942 ο Γκραφ έδρασε πάνω από το Στάλινγκραντ και σε διάστημα 30 ημερών κατέρριψε 62 σοβιετικά αεροσκάφη. Στις 16 Σεπτεμβρίου έγινε αποδέκτης των Διαμαντιών στο Σταυρό των Ιπποτών, μιας διάκρισης που έλαβαν μόνο 10 πιλότοι της Lufwaffe κατά τη διάρκεια του πολέμου. Στις 26 Σεπτεμβρίου σημείωσε τη 200η κατάρριψή του σε διάστημα μόλις 13 μηνών. Στη συνέχεια εστάλη στη Γαλλία ως διοικητής της μονάδας JG 50, ενώ την άνοιξη του 1944 επέστρεψε στο Ανατολικό Μέτωπο ως διοικητής της JG52, θέση που κράτησε ως το τέλος του πολέμου. Στις 8 Μαΐου 1945 παραδόθηκε στα προελαύνοντα αμερικανικά στρατεύματα, που με τη σειρά τους τον παρέδωσαν στους Σοβιετικούς μαζί με τα υπόλοιπα μέλη της μονάδας του.

Παρέμεινε αιχμάλωτος πολέμου επί τέσσερα χρόνια και απελευθερώθηκε τα Χριστούγεννα του 1949. Πολλοί απέδωσαν την σχετικά εύκολη απελευθέρωσή του στην προθυμοποίησή του να συνεργαστεί με τους Σοβιετικούς γεγονός που τον κράτησε μακριά από τους γερμανικούς συλλόγους βετεράνων. Στο υπόλοιπο της ζωής του εργάστηκε ως υπεύθυνος πωλήσεων σε μια εταιρεία ηλεκτρικών ειδών. Απεβίωσε στις 4 Νοεμβρίου 1988 έχοντας προσβληθεί από την ασθένεια του Πάρκινσον.

## Εξωτερικοί σύνδεσμοι
*Οι διακρίσεις του Χέρμαν Γκραφ 

## Παραπομπές


Κατηγορία:Γερμανοί του Β΄ Παγκοσμίου Πολέμου
Επαμεινώνδας Κ. Εμπειρίκος

Ο **Επαμεινώνδας Εμπειρίκος** (1858 - 1924) ήταν Έλληνας εφοπλιστής, τραπεζίτης και πολιτικός.

Καταγόταν από την Άνδρο και ήταν γιος του Κωνσταντίνου Εμπειρίκου. Δραστηριοποιήθηκε στη Ρουμανία, αναπτύσσοντας τις ναυτιλιακές επιχειρήσεις της οικογένειας. Ήταν ένας από τους ιδρυτές της "Τράπεζας Αθηνών" (1893) ενώ ασχολήθηκε ενεργά με τη ναυτιλία. Είχε εκλεγεί βουλευτής Άνδρου και το 1908 διετέλεσε υπουργός ναυτικών εως και το 1909. Το 1907, εκπροσώπησε την Ελλάδα στη Ναυτική Έκθεση του Μπορντώ (1907). Επίσης, είχε διατέλεσει πρόεδρος της ελληνικής επιτροπής για τη Διεθνή Ναυτιλιακή Έκθεση.

Ήταν παντρεμένος με την Όλγα Κουμουνδούρου, κόρη του Αλέξανδρου Κουμουνδούρου και είχε αποκτήσει παιδιά μεταξύ των οποίων και τον Αλέξανδρο Εμπειρίκο - Κουμουνδούρο.

## Πηγές


## Εξωτερικοί σύνδεσμοι
*Επαμεινώνδας Εμπειρίκος στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες εφοπλιστές
Κατηγορία:Έλληνες τραπεζίτες
Κατηγορία:Έλληνες υπουργοί Ναυτικών
Κατηγορία:Έλληνες υπουργοί Οικονομικών
Κατηγορία:Οικογένεια Εμπειρίκου
Απόδραση από τη Νέα Υόρκη

Το ***Απόδραση από τη Νέα Υόρκη*** () είναι αμερικανική ανεξάρτητη ταινία δράσης και επιστημονικής φαντασίας του 1981 του Τζον Κάρπεντερ, σε σενάριο του ίδιου και του Νικ Κασλ. Πρωταγωνιστoύν οι Κερτ Ράσελ, Λι Βαν Κλιφ, Ντόναλντ Πλέζανς, Έρνεστ Μποργκνάιν, Άιζακ Χέιζ, Χάρι Ντιν Στάντον και Τομ Άτκινς. Διαχρονικά, έχει γίνει καλτ ταινία.

## Πλοκή
Το 1988 το Μανχάταν μετατράπηκε σε φυλακή υψίστης ασφαλείας, λόγω της κατακόρυφης αύξησης της εγκληματικότητας στη χώρα. Το 1997 όμως, το αεροπλάνο του προέδρου των ΗΠΑ πέφτει στην περιοχή εκείνη και ο ίδιος αιχμαλωτίζεται. Οι αρχές στέλνουν τον μέλλοντα κατάδικο Σνέικ Πλίσκεν (Κερτ Ράσελ) να σώσει τον πρόεδρο και να τον φέρει πίσω σώο και αβλαβή μέσα σε 24 ώρες, αλλιώς ο πρόεδρος θα χάσει μια πολύ σημαντική συνεδρίαση. Ο Σνέικ πρέπει να βρει τον πρόεδρο, να νικήσει τους απαγωγείς του και να τον βγάλει έξω από το Μανχάταν πριν λήξει ο χρόνος.

## Παραγωγή
* Ο Τζον Κάρπεντερ έγραψε την αρχική μορφή του σεναρίου της ταινίας στα μέσα της δεκαετίας του 1970, ως αντίδραση στο Σκάνδαλο Γουότεργκεϊτ.
## Συνέχεια
* Ένα σίκουελ της ταινίας με τον τίτλο *[[Απόδραση από το Λος Άντζελες (ταινία)|Απόδραση από το Λος Άντζελες]]* προβλήθηκε το 1996, σε μουσική (μαζί με την Σίρλεϊ Γουόκερ) και σκηνοθεσία του Τζον Κάρπεντερ, σενάριο του Τζον Κάρπεντερ, της Ντέμπρα Χιλ και του Κερτ Ράσελ, και παραγωγή των Ντέμπρα Χιλ και Κερτ Ράσελ, με τον Κερτ Ράσελ να πρωταγωνιστεί επίσης ως Σνέικ (Φίδι) Πλίσκεν. Το σίκουελ όμως, δεν ήταν επιτυχημένο στο box office και, επίσης, εισέπραξε αρνητικά σχόλια από τους κριτικούς κινηματογράφου. Ωστόσο, μεταγενέστερα έγινε επίσης έντονα καλτ ταινία.

## Παραπομπές


## Βιβλιογραφία
* John Walsh, *Escape from New York: The Official Story of the Film*, Titan Publishing Group (Titan Books), December 14, 2021.

## Εξωτερικοί σύνδεσμοι
*
* ''Escape from New York'' at John Carpenter's official website

Κατηγορία:Αμερικανικές ταινίες της δεκαετίας 1980
Κατηγορία:Ταινίες του 1981
Κατηγορία:Ταινίες σε σκηνοθεσία Τζον Κάρπεντερ
Κατηγορία:Αγγλόφωνες ταινίες
Κατηγορία:Ταινίες γυρισμένες στο Μιζούρι
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες γυρισμένες στην Ατλάντα
Κατηγορία:Ταινίες γυρισμένες στη Νέα Υόρκη
Κατηγορία:Ταινίες γυρισμένες στο Λος Άντζελες
Κατηγορία:Αμερικανικές ανεξάρτητες ταινίες
Πολιτική αεροπορία

Υπό τον όρο **Πολιτική Αεροπορία**, σε αντιδιαστολή με την Πολεμική Αεροπορία χαρακτηρίζεται το σύνολο όλων των ειδών πτήσεων και των πτητικών μέσων που επιχειρούνται για ειρηνικούς σκοπούς, καθώς και το σύνολο των υποδομών που υποστηρίζουν αυτές.

Υπό τον παραπάνω ορισμό η Πολιτική Αεροπορία διακρίνεται σε τέσσερις βασικές κατηγορίες: 
* Αεροπορία μεταφορών ή Αεροπορικές μεταφορές,
* Αεροπορία επιστημονική,
* Αεροπορία εκπαιδευτική, και
* Αεροπορία ειδικών επιχειρήσεων, κοινωφελούς κυρίως χαρακτήρα (π.χ. δασοπυρόσβεση, περιπολίες, αεροδιάσωση, αεροφωτογράφιση, αεραθλητισμό κ.λπ.).

Οι παραπάνω κατηγορίες καλύπτονται από πλήθος νόμων και διαταγμάτων τόσο του Διεθνούς Δικαίου όσο και των εσωτερικών εθνικών νομοθεσιών που καθορίζουν όλα τα επιμέρους σχετικά θέματα, καλούμενα στο σύνολό τους Αεροπορικό Δίκαιο. 
Ειδικότερα για την προαγωγή και ασφάλεια αυτών έχουν συγκροτηθεί διεθνείς οργανισμοί όπως π.χ. οι ICAO, IATA, κ.ά., καθώς και εθνικοί χωρών, όπως π.χ. η ελληνική ΥΠΑ, που εποπτεύουν αυτές.


Κατηγορία:Αεροπορία
Αγγλικό πρωτάθλημα ποδοσφαίρου ανδρών 2009-10

μικρογραφία|Η παρέλαση των παιχτών της Τσέλσι η οποία ήταν η πρωταθλήτρια εκείνης της χρονιάς.
Το **πρωτάθλημα της περιόδου 2009-10** ήταν το 18ο από την καθιέρωση της Πρέμιερ Λιγκ. Πρωταθλήτρια αναδείχθηκε η Τσέλσι για 4η φορά στην ιστορία της ακολουθούμενη στη βαθμολογία από τη Μάντσεστερ Γιουνάιτεντ. Θέση στο Champions League εξασφάλισαν επίσης η Άρσεναλ και η Τότεναμ.
Η Λιβερπουλ ηταν η μεγαλη ευχαρηστη εκπληξη καθως από 13η ανεβηκε στην 7η θεση
Μια από τις δυσαρεστες ηταν η Πορτσμουθ καθως την περασμένη σεζον επαιζε στο Κυπελλο Ουεφα
## Βαθμολογία

## Πρώτοι σκόρερς

## Εξωτερικοί σύνδεσμοι

* Επίσημη ιστοσελίδα της Πρέμιερ Λιγκ
* rsssf Πρωταθλήματα της Αγγλίας 2009-10

Κατηγορία:Εγχώρια ποδοσφαιρικά πρωταθλήματα 2009-2010
Κατηγορία:Πρέμιερ Λιγκ
Αγγλικό πρωτάθλημα ποδοσφαίρου ανδρών 2007-08

Το **πρωτάθλημα της περιόδου 2007-08** ήταν το 16ο από την καθιέρωση της Πρέμιερ Λιγκ. Πρωταθλήτρια αναδείχθηκε η Μάντσεστερ Γιουνάιτεντ για 16η φορά στην ιστορία της ακολουθούμενη στη βαθμολογία από τη Τσέλσι. Θέση στο Champions League εξασφάλισαν επίσης η Άρσεναλ και η Λίβερπουλ.

## Βαθμολογία

1Η Μάντσεστερ Σίτι εξασφάλισε την έξοδο στο κύπελλο ΟΥΕΦΑ μέσω της Ειδικής βαθμολογίας Fair Play της ΟΥΕΦΑ

## Εξωτερικοί σύνδεσμοι

* Επίσημη ιστοσελίδα της Πρέμιερ Λιγκ
* rsssf Πρωταθλήματα της Αγγλίας 2007-08]

Κατηγορία:Εγχώρια ποδοσφαιρικά πρωταθλήματα 2007-2008
Κατηγορία:Πρέμιερ Λιγκ
Κινεζικό γουάν

Το **κινεζικό γιουάν** (πίνγιν: yuán, προφέρεται γιουάν ή γιουέν), επίσημη ονομασία **ρενμίνμπι** (πίνγιν: rénmínbì, προφέρεται ζένμινμπι), (σύμβολο: **¥**; κωδικός: **CNY**) είναι το νόμισμα της Λαϊκής Δημοκρατίας της Κίνας. Το κινεζικό γουάν είναι το νόμιμο χρήμα στην ηπειρωτική Κίνα, αλλά όχι στο Χονγκ Κονγκ και το Μακάο.

Ρενμίνμπι είναι το όνομα του νομίσματος, το οποίο μετριέται σε γουάν. Αντίστοιχα δηλαδή όπως στερλίνα είναι το όνομα της λίρας Αγγλίας, η οποία μετριέται σε λίρες.

Ρενμίνμπι σημαίνει «το νόμισμα του λαού» και είναι η ονομασία με την οποία εκδόθηκε το νόμισμα αυτό το 1948 κατά τη διάρκεια του κινεζικού εμφυλίου, σχεδόν ένα χρόνο πριν την ίδρυση της Λαϊκής Δημοκρατίας της Κίνας. Η διαφορά μεταξύ ρενμίνμπι και γουάν ήταν γενικά χαοτική κατά περιόδους λόγω των πολλών διαφορετικών γουάν που υπήρχαν σε κυκλοφορία και του πολύ μεγάλου υπερπληθωρισμού. Το 1955 εκδόθηκε νέο ρενμίνμπι για το οποίο ένα νέο γουάν ήταν ίσο με 10.000 παλιά γουάν.

Τον Δεκέμβριο του 2015 η Ζιμπάμπουε ανακοίνωσε ότι υιοθετεί το κινεζικό γιουάν για τις εμπορικές συναλλαγές εντός της χώρας.

## Παραπομπές


## Εξωτερικοί σύνδεσμοι
* Ιστορικά και τρέχοντα τραπεζογραμμάτια της Κίνας (CNY / RMB) 1953-2019   
* Πιστοποιητικά συναλλάγματος (FEC) της Λαϊκής Δημοκρατίας της Κίνας 1980-1994   

Κατηγορία:Νομίσματα
Κομψάτος

Ο **Κομψάτος** (ταυτίζεται με τον Κοσσινίτη ποταμό)είναι ποταμός της Θράκης στη Βόρεια Ελλάδα. Έχει συνολικό μήκος 68 χιλιόμετρα  και πηγάζει από την οροσειρά της Ροδόπης (περιοχή Διάσπαρτου) και καταλήγει στη λίμνη Βιστωνίδα. Η περιοχή του ποταμού είναι σημαντικός βιότοπος για ορνιθοπανίδα για 130 περίπου είδη πουλιών τα οποία έχουν παρατηρηθεί, ορισμένα από τα οποία είναι απειλούμενα με εξαφάνιση. Η λεκάνη απορροής του Κομψάτου είναι 567 τ.χ.

Επίσκεψη στην κοιλάδα του ποταμού Κομψάτου μπορεί να κάνει κάποιος ακολουθώντας την πεζοπορική κυκλική διαδρομή Κοττάνη - Κούνδουρος - Τσαλαπετεινός - Καλότυχο - Λυκότοπος - Κοττάνη διάρκειας 10 ωρών (απόσταση 25 χιλιομέτρων).

## Γέφυρα Πολύανθου

thumb|right|150px|Γέφυρα Κοντινή εικόνα τοξωτού γεφυριού
Στην έξοδο του ποταμού από την οροσειρά της Ροδόπης στη Θρακική πεδιάδα βρίσκεται το Βυζαντινό πέτρινο τοξωτό γεφύρι, χτισμένο τον 15ο αιώνα με πλακαρές πέτρες από Ηπειρώτες μάστορες. Το κυρίως τόξο έχει άνοιγμα 21,80 μέτρα και ύψος 12 μέτρα ενώ το ανατολικό τόξο έχει άνοιγμα 17 μέτρα. Είναι γέφυρα Βυζαντινής αρχιτεκτονικής και χρονολογείται τον 15ο αιώνα.  
thumb|centre|600px|Πανοραμική εικόνα του ποταμού Κομψάτου και του τοξωτού γεφυριού 17ου-18ου αιώνα

Το γεφύρι μπορεί να το επισκεφτεί κανείς εύκολα ακολουθώντας τις οδικές σημάνσεις που υπάρχουν δίπλα στο χωριό Πολύανθος, και με πεζοπορία 400-600 μέτρων. Στην ευρύτερη περιοχή του ποταμού υπάρχουν προχριστιανικές και χριστιανικές αρχαιότητες, όπως το βυζαντινό κάστρο του Πολύανθου και η παλαιοχριστιανική βασιλική ανατολικά του τοξωτού γεφυριού.

## Παραπομπές


Κατηγορία:Ποταμοί της Θράκης
Κατηγορία:Γεωγραφία της Ροδόπης
Κατηγορία:Γεωγραφία της Ξάνθης
Μπαντσαίικα Αχαΐας

Τα **Μπαντσαίικα** ή **Μπαντζαίικα** (παλιότερα γνωστό ως *Λαζαριό* ή *Λαζαρινό*) είναι χωριό της πρώην επαρχίας Πατρών του νομού Αχαΐας. Απέχει 35 περ. χιλιόμετρα από της Πάτρα. Διοικητικά αποτελεί οικισμό της Τοπικής Κοινότητας Καλεντζίου με 141 κατοίκους (απογραφή 2011).

## Ιστορία
Αρχικά ονομαζόταν **Λαζαριό** ή **Λαζαρινό**, ονομασία ανθρωπωνυμική προερχόμενη από το επίθετο του πρώτη οικιστή της περιοχής, δηλ. την οικογένεια Λάζαρη. Με αυτό το όνομα αναφέρεται σε Οθωμανικούς καταλόγους και το 1828 αναφέρεται ότι είχε 6 οικογένειες. Το 1836 εντάχτηκε στον δήμο Ερυμάνθειας και το 1841 στον τότε Δήμο Τριταίας. Το 1845 καταργήθηκε ως οικισμός. Αναγνωρίστηκε εκ νέου ως οικισμός του Καλεντζίου με το όνομα Μπαντσαίικα στις 19/03/1961. Η νέα αυτή ονομασία είναι ανθρωπωνυμικό και επικράτησε λόγω της οικογένειας Μπαντζή, που εγκαταστάθηκε στην περιοχή και ήταν η πολυπληθέστερη. Από το 1961 αποτελεί οικισμό της Κοινότητας Καλεντζίου.

Στα Μπαντσαίικα λειτούργησε δημοτικό σχολείο από το 1945 έως το 1986.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Γεώργιος Αθ. Πετρόπουλος, *Καλέτζι και Καλετζιώτες*, Αθήνα 2003.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμοι Α'-Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Λαζαρινόν, λήμμα Μπανταίικα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Λαζαριού Αχαΐας, eetaa.gr. Ανακτήθηκε: 04/11/2017.
* Ε.Ε.Τ.Α.Α. - Διοικητικές μεταβολές Μπαντσαίικων Αχαΐας, eetaa.gr. Ανακτήθηκε: 04/11/2017.
* Ε.Ε.Τ.Α.Α. - Διοικητικές μεταβολές Κοινότητας Καλεντζίου Αχαΐας, eetaa.gr. Ανακτήθηκε: 04/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Κοινότητα Καλεντζίου
Κατηγορία:Δήμος Ερυμάνθου
Πευκώδη

Τα **Πευκώδη** **(Pinales)** είναι τάξη στην συνομοταξία Pinophyta, Ομοταξία Pinopsida περιλαμβάνει όλα τα αρτίγονα κωνοφόρα. Αυτή η τάξη ήταν προηγουμένως γνωστή ως τα *Coniferales*. 

Το διακριτικό χαραλτηριστικό είναι η αναπαραγωγική δομή γνωστή ως κουκουνάρι που παράγεται από όλα τα *Pinales*. Όλα τα υπάρχοντα κωνοφόρα, όπως τα πεύκα (γένος *Pinus*), οι κέδροι (γένος *Cedrus*), οι ελάτες (γένος *Abies*), οι ερυθρελάτες (γένος *Picea*) και οι λάρικες (γένος *Larix*) στην οικογένεια των Πευκοειδών, όπως και τα κυπαρίσσια (γένος *Cupressus*), οι άρκευθοι (γένος *Juniperus*) και οι σεκόιες (γένος *Sequoia*) στην οικογένεια των Κυπαρισσοειδών, καθώς και οι τάξοι, περιλαμβάνονται εδώ. Μερικά απολιθώματα κωνοφόρα, εντούτοις, ανήκουν σε άλλες διακριτές τάξεις στην συνομοταξία Pinophyta.

Οι τάξοι είχαν προηγουμένως χωρισθεί σε μια διακριτή τάξη (Τάξη Taxales), αλλά γενετικά στοιχεία δείχνουν ότι οι τάξοι είναι μονοφυλετικοί με άλλα κωνοφόρα και περιλαμβάνονται τώρα στην Τάξη Pinales.  Παρ' όλα αυτά, τα στοιχεία τα στοιχεία για αυτά τα γεγονότα είναι αόριστα, γι' αυτό ήταν πιθανώς μια αμφιβολία μέσα στον χρόνο. 

Οι οικογένειες που περιλαμβάνονται είναι Αρωκαριοειδή (Araucariaceae), Κεφαλοταξοειδή (Cephalotaxaceae), Κυπαρισσοειδή (Cupressaceae), Emporiaceae, Majonicaceae, Πευκοειδή (Pinaceae), Ποδοκαρποειδή (Podocarpaceae), Σκιαδοπιτυοειδή (Sciadopityaceae), Ταξοειδή (Taxaceae), Ταξοδιοειδή (Taxodiaceae), Ullmanniaceae, Utrechtiaceae, Voltziaceae.

## Αναφορές
*http://zipcodezoo.com/Key/Plantae/Pinales_Order.asp 

## Εξωτερικοί σύνδεσμοι
*
Homo habilis

***Homo habilis*** (*Άνθρωπος ο επιδέξιος* στα Λατινικά) ονομάζεται το είδος του γένους *[[Homo]]*, που έζησε περίπου 2,3 με 1,4 εκατομμύρια χρόνια πριν, στην αρχή της Πλειστόκαινου εποχής. Η ανακάλυψη και η περιγραφή του είδους έγινε από την Μαίρη και τον Λούις Λεκεϋ, που εντόπισαν τα απολιθώματα στην Τανζανία, μεταξύ του 1962 και του 1964. Ο *Homo habilis* (ή ο *[[Homo rudolfensis|H. rudolfensis]]*) μέχρι πρότινος πιστεύεται πως ήταν το πρώτο (και παλαιότερο) μέλος του γένους *Homo*. Παρ’ όλα αυτά τον Μάιο του 2010, περιγράφηκε ένα νέο είδος, ο *[[Homo gautengensis]]* που πιθανότατα έζησε πριν από τον *Homo habilis*. Ο *H. habilis* όντας έτσι ένα από τα παλαιότερα είδη του γένους *Homo* έχει ελάχιστα κοινά χαρακτηριστικά με τον σύγχρονο άνθρωπο, Homo sapiens sapiens σε σχέση με πιο πρόσφατες ανθρωπίδες. Ο *H. habilis* είχε κοντά και δυσανάλογα μακριά χέρια συγκριτικά με τους σύγχρονους ανθρώπους. Παρ, όλα αυτά είχε λιγότερο προεξέχων πρόσωπο συγκριτικά με αυτό των αυστραλοπιθηκίνων, από τις οποίες πιστεύεται ότι εξελίχτηκε (συγκεκριμένα από τις λεπτοφυείς αυστραλοπιθηκίνες (*Αυστραλοπίθηκους*)). Η κρανιακή χώρα του *H. habilis* είχε περίπου το μισό μέγεθος της αντίστοιχης ανθρώπινης περιοχής. Πιθανότατα ήταν ένα από τα πρώτα είδη, που κατασκεύασαν λίθινα εργαλεία (έχουν εντοπιστεί στο Ολντουβάι της Τανζανίας και στην Λίμνη Τουρκάνα στην Κένυα).

Ο *Homo habilis* πιστεύεται πως είναι πρόγονος του *[[Homo ergaster]]*, ο οποίος με τη σειρά του αποτέλεσε πρόγονο του *[[Homo erectus]]*. Παραμένει αμφιλεγόμενο αν ο *H. habilis* υπήρξε άμεσος ανθρώπινος πρόγονος, και αν όλα τα απολιθώματα που έχουν εντοπιστεί ανήκουν όντως σε αυτό το είδος. Παρ, όλα αυτά, το 2007, νέα ευρήματα υποδεικνύουν πως ο *H. habilis* και ο *H. erectus* συνυπήρξαν και ίσως να ακολούθησαν διαφορετικές πορείες από έναν κοινό πρόγονο, σε αντίθεση με την υπόθεση που υποστηρίζει πως ο *H. erectus* κατάγεται από τον *H. habilis*.

## Δείτε επίσης
* Ανθρώπινη εξέλιξη
* Χρονολόγιο της ανθρώπινης εξέλιξης

## Παραπομπές


## Εξωτερικοί σύνδεσμοι
* 
* 

Κατηγορία:Ανθρωπίδες
Κατηγορία:Προϊστορικά πρωτεύοντα
Κατηγορία:Ανθρώπινη εξέλιξη
Σούπερ Λίγκα Κ17 2009–10

Το πρωτάθλημα Α' Εθνικής (ή Πρωτάθλημα ΟΠΑΠ Κ-17) για ηλικίες κάτω των 17 ετών της σαιζόν 2009-2010 ξεκίνησε στις 5 Σεπτεμβρίου 2009. Στο πρωτάθλημα συμμετείχαν 16 ομάδες, τα τμήματα υποδομής των ομάδων που συμμετείχαν στο πρωτάθλημα των ανδρών της σαιζόν 2009-2010. Οι ομάδες χωρίστηκαν σε 2 ομίλους, Νότιο και Βόρειο, των 8 ομάδων. Διεξήχθησαν 4 γύροι σε κάθε όμιλο. Στο σύνολο κάθε ομάδα έδωσε 28 αγώνες και αντιμετώπισε από 4 φορές, 2 εντός και 2 εκτός, κάθε αντίπαλό της. Οι 2 πρώτες ομάδες κάθε ομίλου προκρίθηκαν στο Φάιναλ 4 που έγινε στο Παγκρήτιο Στάδιο.

## Νότιος όμιλος
### Βαθμολογία

### Αποτελέσματα

## Βόρειος όμιλος
### Βαθμολογία

### Αποτελέσματα

## Τελική φάση
Ηράκλειο Κρήτης, Παγκρήτιο Στάδιο

### Ημιτελικοί
29 Απριλίου 2010

|}

### Τελικός
Κυριακή 2 Μαΐου 2010

|}

## Εξωτερικοί σύνδεσμοι

*Απολογισμός SuperLeague 2009-2010 σελίδα 68
*Σάιτ της Σούπερ Λίγκα. 

Κατηγορία:Α΄ Εθνική ποδοσφαίρου Εφήβων
Κατηγορία:Εγχώρια ποδοσφαιρικά πρωταθλήματα 2009-2010
Πρωτάθλημα καλαθοσφαίρισης Γ' εθνικής κατηγορίας ανδρών 2009-2010

**Γ' Ανδρών 2009-2010** 

Ο πρώτος γύρος της διοργάνωσης διήρκεσε από τις 18 Οκτωβρίου 2009 έως τις 24 Ιανουαρίου 2010. Ο δεύτερος γύρος ξεκίνησε στις 31 Ιανουαρίου και ολοκληρώθηκε στις 16 Μαΐου 2010.


20px|Γ **Βαθμολογία 1ου Ομίλου Βορρά** 20px|Γ






20px|Γ **Βαθμολογία 2ου Ομίλου Βορρά** 20px|Γ






20px|Γ **Βαθμολογία 1ου Ομίλου Νότου** 20px|Γ






20px|Γ **Βαθμολογία 2ου Ομίλου Νότου** 20px|Γ





**Εξωτερικοί σύνδεσμοι**
*Βαθμολογία και Πρόγραμμα Πρωταθλημάτων 2009-10 στην επίσημη ιστοσελίδα της ΕΟΚ.



Κατηγορία:Γ εθνική κατηγορία καλαθοσφαίρισης ανδρών
Πρωταθλημα Ελλαδος Γ Ανδρων 2009 2010
Πρωταθλημα Ελλαδος Γ Ανδρων 2009 2010
Αγγλικό πρωτάθλημα ποδοσφαίρου ανδρών 2004-05

Το **πρωτάθλημα της περιόδου 2004-05** ήταν το 13ο από την καθιέρωση της Πρέμιερ Λιγκ. Πρωταθλήτρια αναδείχθηκε η Τσέλσι για 2η φορά στην ιστορία της ακολουθούμενη στη βαθμολογία από τη Άρσεναλ. Η Τσέλσι κατέκτησε ξανά πρωτάθλημα μετά από 50 χρόνια αφού το προηγούμενο το είχε κατακτήσει το 1955. Θέση στο Champions League εξασφάλισαν επίσης η Μάντσεστερ Γιουνάιτεντ και η Έβερτον αλλά και η Λίβερπουλ ως κάτοχος του τροπαίου.

## Βαθμολογία

## Εξωτερικοί σύνδεσμοι

* Επίσημη ιστοσελίδα της Πρέμιερ Λιγκ
* rsssf Πρωταθλήματα της Αγγλίας 2004-05

Κατηγορία:Εγχώρια ποδοσφαιρικά πρωταθλήματα 2004-2005
Κατηγορία:Πρέμιερ Λιγκ
Αγγλικό πρωτάθλημα ποδοσφαίρου ανδρών 2003-04

μικρογραφία|Η Άρσεναλ πραγματοποίησε παρέλαση το 2004, γιορτάζοντας την κατάκτηση της Πρέμιερ Λιγκ με αήττητη πορεία.
Το **πρωτάθλημα της περιόδου 2003-04** ήταν το 12ο από την καθιέρωση της Πρέμιερ Λιγκ. Πρωταθλήτρια αναδείχθηκε η Άρσεναλ για 13η φορά στην ιστορία της, κατακτώντας μάλιστα το πρωτάθλημα αήττητη. Δεύτερη τερμάτισε η Τσέλσι ενώ θέση στο Champions League εξασφάλισαν επίσης η Μάντσεστερ Γιουνάιτεντ και η Λίβερπουλ.

## Βαθμολογία

## Εξωτερικοί σύνδεσμοι

* Επίσημη ιστοσελίδα της Πρέμιερ Λιγκ
* rsssf Πρωταθλήματα της Αγγλίας 2003-04

Κατηγορία:Εγχώρια ποδοσφαιρικά πρωταθλήματα 2003-2004
Κατηγορία:Πρέμιερ Λιγκ
Αγγλικό πρωτάθλημα ποδοσφαίρου ανδρών 2002-03

Το **πρωτάθλημα της περιόδου 2002-03** ήταν το 11ο από την καθιέρωση της Πρέμιερ Λιγκ. Πρωταθλήτρια αναδείχθηκε η Μάντσεστερ Γιουνάιτεντ για 15η φορά στην ιστορία της ακολουθούμενη στη βαθμολογία από την Άρσεναλ. Θέση στο Champions League εξασφάλισαν επίσης η Νιούκαστλ και η Τσέλσι.

## Βαθμολογία

1Η Μάντσεστερ Σίτι εξασφάλισε την έξοδο στο κύπελλο ΟΥΕΦΑ μέσω της Ειδικής βαθμολογίας Fair Play της ΟΥΕΦΑ

## Εξωτερικοί σύνδεσμοι

* Επίσημη ιστοσελίδα της Πρέμιερ Λιγκ
* rsssf Πρωταθλήματα της Αγγλίας 2002-03

Κατηγορία:Εγχώρια ποδοσφαιρικά πρωταθλήματα 2002-2003
Κατηγορία:Πρέμιερ Λιγκ
Αγγλικό πρωτάθλημα ποδοσφαίρου ανδρών 2006-07

Το **πρωτάθλημα της περιόδου 2006-07** ήταν το 15ο από την καθιέρωση της Πρέμιερ Λιγκ. Πρωταθλήτρια αναδείχθηκε η Μάντσεστερ Γιουνάιτεντ για 16η φορά στην ιστορία της ακολουθούμενη στη βαθμολογία από τη Τσέλσι. Θέση στο Champions League εξασφάλισαν επίσης η Λίβερπουλ και η Άρσεναλ.

## Βαθμολογία

## Εξωτερικοί σύνδεσμοι

* Επίσημη ιστοσελίδα της Πρέμιερ Λιγκ
* rsssf Πρωταθλήματα της Αγγλίας 2006-07

Κατηγορία:Εγχώρια ποδοσφαιρικά πρωταθλήματα 2006-2007
Κατηγορία:Πρέμιερ Λιγκ
Αγγλικό πρωτάθλημα ποδοσφαίρου ανδρών 2005-06

μικρογραφία|Παίκτες της Τσέλσι πανηγυρίζουν στο Στάμφορντ Μπριτζ την κατάκτηση της Πρέμιερ Λιγκ 2005–06, κρατώντας το τρόπαιο στον αγωνιστικό χώρο.
Το **πρωτάθλημα της περιόδου 2005-06** ήταν το 14ο από την καθιέρωση της Πρέμιερ Λιγκ. Πρωταθλήτρια αναδείχθηκε η Τσέλσι για 3η φορά στην ιστορία της και για δεύτερη συνεχόμενη. Δεύτερη τερμάτισε η Μάντσεστερ Γιουνάιτεντ ενώ την έξοδο στο Champions League εξασφάλισαν ακόμη η Άρσεναλ και η Λίβερπουλ.

## Βαθμολογία

## Εξωτερικοί σύνδεσμοι

* Επίσημη ιστοσελίδα της Πρέμιερ Λιγκ
* rsssf Πρωταθλήματα της Αγγλίας 2005-06

Κατηγορία:Εγχώρια ποδοσφαιρικά πρωταθλήματα 2005-2006
Κατηγορία:Πρέμιερ Λιγκ